text: Sønderjyske redder uafgjort i overtiden
  26 november 2016 kl. 17.52
  Sønderjyske var tæt på et nederlag i Viborg, men fik med resultatet 2-2 alligevel det ene point med hjem.
  Da den tidligere Sønderjyske-spiller Søren Frederiksen i det sidste minut af den ordinære spilletid bragte Viborg foran med 2-1 på et straffespark tydede alt på et nederlag, men med Sakari Mattilas frisparksscoring lykkedes det alligvel at få point med hjem.
  Den finske midtbanespiller så ellers ud til at blive kampens skurk, da det var ham der fældede Viborgs Aleksandar Stankov  i straffesparksfeltet kort forinden.
  Med det ene point i Viborg er Sønderjyske fortsat placeret på en sjetteplads, der lige nøjagtig giver en plads i medaljeslutspillet til foråret.
  Allerede på tirsdag skal Sønderjyske igen i kamp. Her møder holdet AaB på hjemmebane i Haderslev.
  
  
  